b'\n_START_ARTICLE_\nBordoll\n_START_SECTION_\nHist\xc3\xb2ria\n_START_PARAGRAPH_\nEl seu nom apareix esmentat el 957, com a Villa Bardolio o Bardolio; el 1019 es documenta com a Bardol; trobem tamb\xc3\xa9 la denominaci\xc3\xb3 Pardoll (any 1046), Bardoyl (any 1313), Bordoll (any 1358) i Bordull (any 1438)._NEWLINE_Apareix en una acta de donaci\xc3\xb3 del 1046, que indica que Bardol \xc3\xa9s el poble que limita amb Aiguat\xc3\xa8bia pel nord. El nom podria ser una derivaci\xc3\xb3 del nom propi germ\xc3\xa0nic "Bardolius". Els senyors de Ralleu havien tingut propietats a Bordoll, encara que el 1440, com altres pobles ve\xc3\xafns, la vila era propietat de Sant Mart\xc3\xad del Canig\xc3\xb3._NEWLINE_L\'esgl\xc3\xa9sia de Santa Coloma de Bardoll, citada el 1231, havia pertangut a la parr\xc3\xb2quia de Santa Cec\xc3\xadlia de Celr\xc3\xa0 fins que la seu parroquial es trasllad\xc3\xa0 a Santa Maria d\'Orell\xc3\xa0. El 1378 s\'hi registren 120 habitants, per\xc3\xb2 el 1440 ja havia minvat la poblaci\xc3\xb3.'